

Číslo spisu: NBS1-000-096-859V Bratislave, dňa 12.06.2024

# INFORMÁCIA O VÝSLEDKU VYHODNOTENIA PONÚK

**A PORADIE UCHÁDZAČOV**

podľa § 55 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

# Verejný obstarávateľ: Národná banka Slovenska

**Sídlo verejného obstarávateľa**: Imricha Karvaša 1, 813 25 Bratislava

**Predmet zákazky:** Organizácia podujatia EFA 2024 – European Finance Association, 51st Annual Meeting 21. – 24. August 2024–Večerná časť

**Postup verejného obstarávania:** Nadlimitná zákazka, § 66 zákona o verejnom obstarávaní

postupom podľa § 66 ods. 7 písm. b) zákona o verejnom

obstarávaní

# Označenie v Úradnom vestníku EÚ

**a vo Vestníku VO vedeného ÚVO:** Oznámenie o vyhlásení verejného obstarávania zverejnené v Úradnom vestníku EÚ č. 75/2024 zo dňa 16. 04. 2024 pod číslom 224501-2024 a vo Vestníku verejného obstarávania 75/2024 zo dňa 17. 04. 2024 pod číslom 10503-MSS.

# Identifikačné údaje úspešného uchádzača:

**VIVA EVENTS, s.r.o.**

Kľukatá 41, 821 05 Bratislava - mestská časť Ružinov

IČO: 51154765

# Informácia o charakteristikách a výhodách prijatej ponuky:

Verejný obstarávateľ vyhodnotil na základe stanovených kritérií ponuku uchádzača č. 1 ako úspešnú, nakoľko tento uchádzač predložil ponuku s najlepším pomerom ceny (70 %) a kvality (30 %). V rámci vyhodnotenia kritéria najnižšej ceny sa táto ponuka umiestnila na 1. mieste a pri hodnotení kvality konceptu sa umiestnila na druhom mieste.

Hodnotiaca komisia v rámci návrhu konceptu hodnotila u úspešného uchádzača kladne, že návrh menu jedál v rámci podujatia Get together sa v pozitívnom zmysle odlišuje od návrhu menu ostatných uchádzačov. Celkovo ide o menu, do ktorého je moderným spôsobom zakomponovaný odkaz na slovenskú kuchyňu a je z neho zrejmá čerstvosť surovín.

Pozitívne bol komisiou hodnotený aj návrh menu nápojov pre podujatie Get together, ktoré obsahuje vyšší podiel lokálnych nápojov (napr. slovenský welcome drink, vrátane nealko verzie) a rozmanitú ponuku slovenských vín.

Z hľadiska návrhu dizajnu, komisia navrhovaný dizajn priestorov pre podujatie Get together hodnotila ako zaujímavý, pekný a nápaditý. Celkový layout, vrátane vizualizácie priestorov, a to mokrej a suchej verzie je tiež podľa komisie pekný. Na Conference dinner hodnotila komisia pozitívne zakomponovanie modrotlače, je to podľa nej použiteľné a funkčné (podobné farebnej vizualite EFA).

Návrhu programu komisia hodnotila pozitívne, a síce že program podujatia Get together je navrhovaný v exteriéri potom, čo účastníci absolvujú denný konferenčný program v interiéri. V rámci programu pre Barokovú záhradu možno návrh hudobnej produkcie hodnotiť ako adekvátny. Rovnako pozitívne možno hodnotiť aj navrhovaných moderátorov s dobrým jazykovým vybavením a vystupovaním. Napokon u komisie neostalo bez povšimnutia, že úspešný uchádzač ako jediný v koncepte pracoval aj s rozmiestnením a výškou stromov v Barokovej záhrade a snažil sa v tejto súvislosti zohľadniť aj umiestnenie pódia pre vystupujúcich umelcov (aby stromy nebránili vo výhľade).

Ponuka úspešného uchádzača zároveň splnila všetky požiadavky stanovené verejným obstarávateľom na predmet zákazky a náležitosti ponuky stanovené verejným obstarávateľom v Oznámení o vyhlásení verejného obstarávania a v súťažných podkladoch, ktoré verejný obstarávateľ vyhodnocoval podľa § 53 zákona o verejnom obstarávaní.

# Výsledok vyhodnotenia splnenia podmienok účasti u úspešného uchádzača:

Verejný obstarávateľ v súlade s bodom 36 časti A.1 *„POKYNY NA VYPRACOVANIE PONUKY“* súťažných podkladov posúdil splnenie podmienok účasti u uchádzača, ktorý sa umiestnil na prvom mieste v poradí na základe kritérií na vyhodnotenie ponúk a v súlade s podmienkami účasti uvedenými v Oznámení o vyhlásení verejného obstarávania a v súťažných podkladoch a konštatoval, že **uchádzač splnil podmienky účasti stanovené verejným obstarávateľom v plnom rozsahu.**

# Informácie preukazujúce splnenie podmienok účasti:

**Podmienky účasti týkajúce sa osobného postavenia:**

Uchádzač mal preukázať splnenie podmienok účasti týkajúce sa osobného postavenia podľa
§ 32 ods. 1 zákona o verejnom obstarávaní.

Úspešný uchádzač preukázal splnenie podmienok účasti osobného postavenia zápisom do zoznamu hospodárskych subjektov pod registračným číslom č. zápisu 2024/4-PO-G7040 s platnosťou zápisu do 23. 04. 2027.

# Podmienky účasti týkajúce sa finančného a ekonomického postavenia:

Verejný obstarávateľ požadoval preukázanie minimálnej výšky obratu v oblasti predmetu zákazky podľa bodu 35 súťažných podkladov.

Úspešný uchádzač prostredníctvom predložených vlastných referenčných zákaziek preukázal dosiahnutie súhrnného obratu v oblasti predmetu zákazky presahujúceho 600 000 eur.

# Podmienky účasti týkajúce sa technickej alebo odbornej spôsobilosti:

Verejný obstarávateľ požadoval splnenie podmienok účasti týkajúcich sa technickej alebo odbornej spôsobilosti podľa § 34 ods. 1 písm. a) zákona o verejnom obstarávaní a podľa bodu 36.1.1 súťažných podkladov.

Úspešný uchádzač predložil zoznam obsahujúci organizáciu 21 podujatí pre 10 odberateľov, pričom niektoré podujatia sa konali počas viacerých rokov požadovaného referenčného obdobia.

Z uvedeného počtu 15 podujatí bolo označených ako podujatí pre viac ako 300 účastníkov. Obsahom referencií pritom bolo aj uvedenie, že podujatia zahŕňali aj zabezpečenie nábytku, osvetľovacej a ozvučovacej techniky a cateringu v rôznych kombináciách (niektoré aj kumulatívne).

Podmienku účasti podľa § 34 ods. 1 písm. g) ZVO podľa bodu 36.1.2 súťažných podkladov uchádzač preukázal prostredníctvom svojej interných kapacít p. Miriam Kordošovej a p. Štefana Čermáka.

Na účely podmienky účasti podľa § 34 ods. 1 písm. l) ZVO podľa bodu 36.1.3 súťažných podkladov uchádzač uviedol, že v plnej miere:

* catering zabezpečí prostredníctvom spoločnosti SHARKAM B&B CATERING s.r.o., Krokusová 20243/3, 821 07 Bratislava,
* ozvučovaciu a osvetľovaciu techniku zabezpečí prostredníctvom spoločnosti TLpro s.r.o, Janka Kráľa 43, 936 26 Starý Tekov,
* nábytky, mobiliár a dekorácie zabezpečí prostredníctvom spoločnosti mima production, s.r.o., Martničekova, 821 09 Bratislava.

Na základe vyššie uvedených skutočností verejný obstarávateľ vyhodnotil, že **uchádzač splnil stanovené podmienky účasti, týkajúce sa technickej alebo odbornej spôsobilosti podľa § 34 zákona o verejnom obstarávaní.**

# Identifikácia osoby poskytujúcej kapacity podľa § 33 ods. 2 a § 34 ods. 3 zákona o verejnom obstarávaní:

Neaplikuje sa.

# Lehota, v ktorej môže byť doručená námietka:

V súlade s § 170 zákona o verejnom obstarávaní.

**Ponukové ceny:**

|  |  |  |
| --- | --- | --- |
| **Ponuka č.** | **Uchádzač** | **Ponuková cena** |
| 1. | **VIVA EVENTS, s.r.o.**Kľukatá 41, 821 05 Bratislava - mestská časť RužinovIČO: 51154765 | 223 516,00 |
| 2. | **MW PROMOTION, spol. s r.o.**Komenského 2375/36960 01 Zvolen | 247 615,62 |
| 3. | **CREATIVE PRO a.s.,**Matúšova 56/A, 811 04 Bratislava – mestská časť Staré mestoIČO: 35968702 | 223 953,24 |
| 4. | **MONARCH, akciová spoločnosť**Drotárska cesta 56, 811 02 BratislavaIČO: 31325645 | 230 041,04 |
| 5. | **E-MOTION s.r.o**Betliarska 8/A, 851 07 BratislavaIČO: 35732105 | 236 970,15 |
| 6. | **MERTEL, s. r. o.**Skalná 11, 811 01 Bratislava - mestská časť Staré mesto 811 01IČO: 35967412 | 230 579,10 |
| 7. | **GUARANT International spol. s r.o,**Českomoravská 2510/19, Libeň, 190 00 PrahaIČO: 45245401 | 196 572,85 |

**Výsledné poradie podľa prideleného počtu bodov:**

|  |  |  |  |  |
| --- | --- | --- | --- | --- |
| **Poradie** | **Uchádzač** | **Počet bodov “Koncept” (max. 30)** | **Počet bodov “Všeobecná časť” (max. 70)** | **Celkový počet bodov (max. 100)** |
| **1.** | **VIVA EVENTS, s.r.o.** | **21,5** | **61,56** | **83,06** |
| 3. | CREATIVE PRO a.s.,  | 18 | 61,44 | 79,44 |
| 2. | MONARCH, akciová spoločnosť | 19,4 | 59,82 | 79,22 |
| 4. | MERTEL, s. r. o. | 15,5 | 59,68 | 75,18 |
| 5. | GUARANT International spol. s r.o,  | 4,5 | 70 | 74,5 |
| 6. | E-MOTION s.r.o. | 13 | 58,07 | 71,07 |
| 7. | MW PROMOTION, spol. s r.o. | 15,3 | 55,57 | 70,87 |